C 495/30
HU
Az Európai Unió Hivatalos Lapja
2022.12.29.
3. keretes írás: A méltányos átállásra vonatkozó legfontosabb szakpolitikák és intézkedések az aktualizált nemzeti energia- és klímatervek esetében –
az energiahatékonyság javításának előmozdítása, többek között a megfizethető szociális lakások ágazatában; pénzügyi ösztönzők és tanácsadás nyújtása az egyének számára, kellő figyelmet fordítva az ösztönzők tulajdonosok és bérlők közötti megosztására és a lakhatási költségek alakulására;
–
személyre szabott tájékoztatás és tanácsadás valamennyi fogyasztó és különösen a kiszolgáltatott helyzetben lévő háztartások számára (többek között digitális eszközök használatával) arról, hogyan csökkenthetik az energiaigényüket és energiaszámláikat.
Az energiamegtakarítási intézkedéseknek a nagy energiaigényű fogyasztási és termelési tevékenységekre kell irányulniuk;
–
a megújuló energiaforrásokból származó energiához való hozzáférés megkönnyítése, az engedélyezési eljárások egyszerűsítése, valamint a polgárok és a megújulóenergia-közösségek révén az önellátás további fejlesztése révén az energiafogyasztók szerepvállalásának növelése, külön figyelmet fordítva a kiszolgáltatott csoportokra, valamint a vidéki és távoli területeken (pl. az EU legkülső régióiban (40)) élő fogyasztókra;
–
közvetlen támogatási intézkedések és a szükséges infrastruktúra fejlesztése révén a fenntartható közlekedést érintő kihívások megelőzése, beleértve a kiszolgáltatott helyzetben lévő háztartások számára való megfizethetőséget is;
–
a minőségi foglalkoztatáshoz való hozzáférés támogatása, különösen állami foglalkoztatási szolgálatok, testreszabott álláskeresési támogatás és egyéb aktív munkaerőpiaci szakpolitikai intézkedések (pl. tanfolyamok, munkaerő-felvételre és az átmenetre vonatkozó ösztönzők, célzott és időhöz kötött foglalkoztatási programok, tanulószerződéses gyakorlati képzések és minőségi szakmai gyakorlatok támogatási rendszerei) révén;
–
a munkahelyteremtés és a vállalkozói készség előmozdítása a zöld tevékenységek terén, például pénzügyi és nem pénzügyi intézkedések révén, hozzáférhető támogatást biztosítva az alulreprezentált és veszélyeztetett csoportok számára, valamint ösztönözve a zöld odaítélési szempontok előmozdítását a vállalkozók számára;
–
az emberek felvértezése a minőségi munkahelyekhez való hozzáféréshez és a munkaerőhiány kezeléséhez szükséges megfelelő készségekkel a zöld és digitális átállást elősegítendő, 1. az inkluzív oktatás és képzés előmozdításával, a készség-előrejelzésekkel összhangban és az érdekelt felek közötti partnerségeken, pl. a készségfejlesztési paktumon keresztül (41); 2. a tanulószerződéses gyakorlati képzésekre, a fizetett szakmai gyakorlatokra és a szakmai látogatásokra vonatkozó rendszerek; 3. felnőttek továbbképzése és átképzése, például egyéni tanulási fiókok (42), széles körben elismert tanfolyamok vagy az uniós készségfejlesztési paktumhoz való csatlakozás révén (43);
–
az oktatáshoz és a munkalehetőségekhez való kiegyensúlyozott és egyenlő hozzáférés biztosítása minden szinten és minden ágazatban, mérsékelve például a nemek közötti egyensúlyhiányt, amely mind a STEM-hallgatók, mind az energiaágazatban foglalkoztatottak körében jellemző;
–
méltányos adókedvezmény-rendszerek és szociális védelem biztosítása a leginkább érintett személyek és háztartások, különösen a kiszolgáltatott helyzetben lévők támogatása céljából, többek között a következők révén: 1.
célzott és ideiglenes közvetlen jövedelemtámogatás a beruházási intézkedések kiegészítésére, 2. az adóteher áthelyezése a munkából származó jövedelmekről a zöld célkitűzésekre, valamint 3. innovatív munkahelyváltási programok, amelyek biztosítják a jövedelembiztonságot a munkaerőpiaci átmenetek során.
(40) Az EU kilenc legkülső régiót számlál, amelyek az Atlanti-óceán nyugati részén, a karib-tengeri térség medencéjében, az amazóniai erdőben és az Indiai-óceánon találhatók.
Összesen 4,8 millió polgárnak adnak otthont.
A legkülső régiók szigetek, szigetcsoportok és egy szárazföldi terület (Francia Guyana) nem részei az európai kontinentális hálózatnak.
Az irányítási rendelet 5. cikke (1) bekezdése e) pontjának iv. alpontja értelmében a megújuló energiára vonatkozó célértékek meghatározásakor a tagállamoknak figyelembe kell venniük a földrajzi, a környezeti és a természeti korlátokat, beleértve az össze nem kapcsolt területek és régiók korlátait is.
(41) https://pact-for-skills.ec.europa.eu/index_en (42) A Tanács ajánlása az egyéni tanulási számlákról.
(43) Lásd még: JRC-jelentés, Czako V. Skills for the Clean Energy Transition (A tiszta energiára való átálláshoz szükséges készségek), az Európai Unió Kiadóhivatala, Luxembourg, 2022, JRC129676.